《世情》
明代·董纪

世情扰扰亦奚为，百年几枰翻覆棋。东邻旧业已易主，西家新第才寻基。

也知石有能言日，莫信马无生角时。青天在上管何事，造物戏人当咎谁。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》